Ribe Stifts Adresseaviser, 1848-04-14
Indenlandske Efterretninger. J Berl. T. læses følgende om Affæren ved Flensborg, Søndagen den 9. de var et Jnsurgentkorps, som efter Fangernes Beretning udgjorde circa 1000 Mand, bestaaende af 5. Jægerkorps, 1 Kompagni af 17. Linieinfanteribataillon og 1 Frikorps, blevet angrebet i dets Forskandsninger ved Bau og Krusan, hvor det alt i flere Dage have opholdt sig. Vore Tropper, under Anførsel af Generalmajor v. Hedemann, koncentrerede sig ved Bau, medens Oberst v. Schleppegrell, der kommanderede venstre Flankekorps rykkede frem fra det Sundeviiske, og om Morgenen ankom vore Tropper samlede fra forskjellige Sider. Da Fjenden derved blev angreben paa eengang baade i Fronten og i Flanken, maatte han forlade den stærke Stilling, han havde indtaget ved Bau, og trække sig tilbage over Krusan til den i Skoven værende Kobbermølle, hvor en heftig Træfning fandt Sted, og hvor vore Skibes Kartæskild gjorde god Virkning. Derfra trak Jnsurgenterne sig tilbage til et tæt udenfor Flensborg værende Jernstøbert, hvorfra de ved at besætte samme, og fyre fra Vinduerne paa 6te Dragonregiment, anrettede stor Skade. Jmidlertid maatte de forlade dette Sted, efterat de ved Flensborg posterede Krigskibe havde rettet deres Jld mod samme, samt efterat vore Tropper fuldstændigen havde omringet dem, hvorefter den Deel af Jnsurgentkorpset, som ei var faldet, maatte overgive sig. Kl. 3 1/2 rykkede vore Tropper ind i Flensborg, hvor de bleve modtagne med Akklamation. Oberst (Generalmajor) v. Krohn, der i Spidsen af en Jnsurgenthær havde været i Flensborg, synes ei at have taget Deel i Træfningen, men rykkede ud af Byen mod Syd. Da han imidlertid ogsaa der traf paa vore Tropper, blev Jnsurgenthæren sprængt til 3 forskjellige Sider, mod Tøndern, Slesvig og Angeln. Dagen før Slaget var en Diversion blevet opereret paa Holæs, en Landtunge paa Sydsiden af Flensborg Fjord, idet 3 Kompagnier af vore Tropper vare blevne satte i Land efter nogen Modstand fra Jnsurgenternes Side, hvorved et Par Mand i Alt skulle være faldne. Denne Diversion synes at have foranlediget, at Oberst (Generalmajor v. Krohn med sin i Flensborg posterede Hovedstyrke ei deeltog i Træfningen Dagen efter, idet hans Opmærksomhed var henvendt paa hiint Punkt, hvorfra han formeente at den danske Hovedstyrke vilde komme. Resultatet af denne Træfning var hele den fjendtlige Avantgardes Tilintetgjørelse, hvoraf 714 Mand ere fangne. De Øvrige synes at være faldne. Avantgardens Kanoner ere tagne, og ved vore Troppers Jndrykken i Flensborg, blev Dampskibet Königin Caroline Amalie, overladt os med største Beredvillighed af Rhederiet. Paa vor Side har Tabet ei været ubetydeligt. Antallet af Døde og Saarede vides ei, men ifølge Generalmajor v. Hedemanns officielle Rapport antages det at overskride 100 Mand. Saasnart vore Tropper havde overvundet den Udmattelse, som fulgte paa en saa heftig Træfning, skulde den rykke videre, imorges hørte man i Sønderborg atter Kanonade sydfra. Jnsurgenternes Avantgarde, som tog aktiv Deel i Kampen, synes at have bestaaet af følgende Styrke: et Kompagni af 17de Linieinfanteribataillon, under Kapitain Knoppe; 5te Jægerkorps, der fuldstændigen skal have været paa Valpladsen, men som dog kun skal have bestaaet af 400 Mand (100 pr. Kompagni) fordi alle indfødte Lauenborgere havde forladt Korpset med den Erklæring, ikke at ville deeltage i Oprøret; Friskaren skal, ifølge Fangernes Beretning, have bestaaet af 150 Mand Studenter, under Anførsel af Student Kiær, som skal være falden i Træfningen; circa 80 Skarpskyttere under Anførsel af Henne, som ogsaa skal være falden, og af et tildeels af Udlændinge bestaaende Turneerkorps. De Fangne ere foreløbigen bragte til Sønderborg, med Undtagelse af de Saarede, der deels vare blevne tilbage i Flensborg, deels bragte i Lazarethet paa Augustenborg. Den 10. førtes et Antal af 121 af de til Friskaren hørende Fanger med Dampskibet "Jris" til Kjøbenhavn. Deels af "Dannev., og deels efter Privatefterretninger meddeles endnu følgende Enkeltheder: De tydske Frivillige roses for at være gode Skytter og deres Geværer bedre end vore, de vare forsynede med spidse Kugler og kunde naae meget længere end vore. Efter den blodige Kamp ved Krusanskoven vare Blod pole længe tilsyne; nærmere Byen paa Bakken skulle de Frivillige have ligget i Dynger paa hverandre. Der var ingen anden Vei for dem end gjennem Kartæskilden. Flensborgerne give ikke de Frivillige nogen slet Lov, men Borgerne bevidne, at deres Mod havde dæret Fortvivlelsens. De klagede bitterligen over, at man havde ført dem bag Lyset. Pastor Lorentzen i Adelby skal have tvungen sin Søn, der fik en Kugle gjennem Hovedet, til at gaae med. Fangernes Antal angives forskjelligt fra 76070 og Fjendens Døde til 200. Desværre er vor udmærket dygtige Officeer, Kapt. Hegermann-Lindencrone død af sit Saar. Strax efter at han var bleven saaret yttrede han til Oberstlieuten. Baggesen, der deeltog i Kampen som Frivillig: "Jeg har faaet Forfalde. Ogsaa Lieutenant Wedecke er død. Efter Erobringen af Niehuus sprængte Oberstlieutenant Baggesen frem paa en Dragonhest med 6 Ordonansdragoner, hvorved 10 Mand af 16de Bataillon strakte deres skarpt, ladte Geværer. – J Onsdags begravedes 12 af de faldne Danske i Flensborg under stor Høitidelighed.